‘હા, ચોક્કસ મને તેનાથી ફાયદો થયો છે.’ વોલીએ કહ્યું, ‘ગરુડ તરીકે મારા પ્રથમ વર્ષમાં મારી આવક આગલા વર્ષ કરતાં બમણી થઇ ગઈ. આ વર્ષે કદાચ તે ચારગણી થઇ જાય તેમ પણ બને. મને મેળવવા માટે તમે આજે નસીબદાર રહ્યા છો કારણ કે હું ટેક્સી સ્ટેન્ડ પર હવે વધારે વાર બેસતો નથી. મારા ગ્રાહકો મને મારા મોબાઈલ પર ફોન કરીને મને બોલાવે છે અથવા મારા આન્સરિંગ મશીન પર મને મેસેજ મોકલે છે. જો હું મોબાઈલ જાતે ઊઠાવી ન શકું તો મારા વતી એક ભરોસાપાત્ર ટેક્સી ડ્રાઈવર મારું એ કામ કરે છે અને હું તરતજ ત્યાં પહોંચી જાઉં છું.’